На основу Решења о банкротству Привредног суда у Сремској Митровици, број предмета Ст.бр.277/2012 од 25.09.2012 године, а у складу са чланoвима 131., 132. и 133. Закона о стечају и Националним стандардом број 5 о начину и поступку уновчења имовине, стечајни управник стечајног дужника **KOMPANIJE**  **BIG BULL DOO U STEČAJU ул Сремска 36 Бачинци мат бр. 08301158**

**ОГЛАШАВА**

**ПРОДАЈУ НЕПОКРЕТНЕ ИМОВИНЕ МЕТОДОМ ЈАВНОГ НАДМЕТАЊА**

**Предмет продаје** је:

**Пакет бр 1.**

**ПОСЛОВНИ ПРОСТОР површине 222,65 м2 који се налази у Занатском центру мале привреде у Београду ул Јужни Булевар зграда број 144 објекат А 1 који је изграђен на парцели број 4600/1 уписана у у ЗК улошку 3025 КО Врачар. Објекат ( Занатски центар ) у коме се налази пословни простор који је предмет продаје је изграђен без дозволе за изградњу. Пословни простор који је предмет продаје представља ванкњижно власништво стечајног дужника, по основу купопродајног уговора о купопродаји Ов бр 2 1654/2001 оверен у Петом општинског суда у Београду дана 25.09.2001 и пресуде Врховног касационог суда Посл бр Прев 93/2017 од 13 априла 2017**

**Процењена вредност пословног простора 53.280.000,00 динара**

**Депозит за учешће у поступку јавног надметања износи 10.656.000,00 динара**

**Почетна цена на јавном надметању износи 26.640.000,00**

Право на учешћу у куповини имају сва правна и физичка лица која:

**1**.након добијања профактуре, изврше **уплату ради откупа** продајне документације за означену имовину у износу од **100.000,00 рсд** Профактура се доставља електронском поштом, путем телефакса или редовним поштанским саобраћајем у периоду од **25 децембра 2017 до 18 јануара 2018**

**2**. уплате депозит **најкасније пет дана пре одржавља јавног надметања**  / рок за уплату депозита је **18 јануар 2018 (**четвртак) на текући рачун стечајног дужника број: **200-2634950401892-49** Банка поштанска штедионица, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје. У случају да се као депозит положи првокласна банкарска гаранција, оргинал исте се ради провере мора доставити стечајном управнику заједно са Обрасцем пријаве, **најкасније до 20.јануара 2018 године**. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана јавног надметања, а пре потписивања купопродајног уговора, након чега ће му бити враћена гаранција;

**3**.потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније **три дана** пре одржавања јавног надметања, потенцијални купци, ради правовремене евиденције, морају предати **образац пријаве** за учешће стечајном управнику.

**Јавно надметање** одржаће се дана 23.јануара 2018 **године** у 12,00 **часова** на следећој адреси: улица Јужни булевар број 144 Објекат А Београд.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 10,00 – 11.50, часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року **од 3** дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8** дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности а након издавања грађевинске и употребне дозволе за објекат Занатски центар мале привреде, чији део чини и пословни простор од 222,65 м2 који је предмет оглашавања.Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и без права на рекламацију у погледу видљивих или скривених недостатака на истој а може се разгледати након откупа продајне документације, најкасније 5 дана пре заказане продаје сваким радним даном од 14,00 до 16,00 часова уз претходну најаву на телефон 060 752 98 10.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 15 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 15 дана од дана јавног надметања. Порези и трошкови се додају на постигнуту купопродајну цену.

**Порези** и трошкови се додају на постигнуту купопродајну цену.

Oвлашћено лице: стечајни управник Борислав Зоран из Ердевика телефон: **060 752 98 10**

**e-mail zoranmborislav@yahoo.com**